ศบค. เปิดเผยตัวเลขผู้ติดเชื้อโควิด-19 รายใหม่ในประเทศไทย เพิ่มขึ้น 1,547 ราย
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ? หรือ ศบค. เปิดเผยสถานการณ์โควิด-19 ในประเทศไทยวันนี้ (17 เม.ย.64 ) ว่า พบผู้ป่วยรายใหม่เพิ่มขึ้น 1,547 ราย แบ่งเป็นผู้ติดเชื้อในประเทศ 1,544 ราย และติดเชื้อจากต่างประเทศ 3 ราย ส่งผลให้จำนวนผู้ป่วยยืนยันสะสมเพิ่มขึ้นที่ 40,585 ราย / อยู่ระหว่างการรักษา 11,916 รายเป็นการรักษาในโรงพยาบาลรัฐ-เอกชน 11,335 ราย และโรงพยาบาลสนาม 581 ราย / และรักษาหายเพิ่มขึ้นในวันนี้ 90 ราย รวมมีผู้ป่วยรักษาหายแล้วรวม 28,570 ราย / มีผู้เสียชีวิตเพิ่มขึ้น 2 ราย ทำให้จำนวนผู้เสียชีวิตสะสมอยู่ที่ 99 ราย ซึ่งเป็นผู้ป่วยที่มีอายุน้อยกว่า 60 ปีทั้งสองราย มี 1 รายเกี่ยวข้องกับการแพร่ระบาดจากสถานบันเทิง // สำหรับผู้ติดเชื้อที่เพิ่มขึ้นจำนวน 1,547 ราย เป็นผู้ป่วยรายใหม่จากระบบเฝ้าระวังและบริการ 1,316 ราย /จากการค้นหาเชิงรุกในชุมชน 228 ราย //และเป็นผู้ที่เดินทางจากต่างประเทศ จำนวน 3 ราย เดินทางมาจากมาเลเซีย 1 ราย และโอมาน 2 ราย // โดยพื้นที่กรุงเทพมหานครยังคงเป็นพื้นที่พบผู้ติดเชื้อมากที่สุด    ขณะที่สถานการณ์โควิด 19 ทั่วโลก มีผู้ติดเชื้อยืนยันสะสมรวมกว่า 140 ล้านราย เสียชีวิตแล้วกว่า 3 ล้าน 1 หมื่นราย โดยสหรัฐอเมริกายังเป็นประเทศที่มีผู้ติดเชื้อมากที่สุด รองลงมา ได้แก่ อินเดีย บราซิล ฝรั่งเศส รัสเซีย ตามลำดับ ส่วนประเทศไทยอยู่ในลำดับที่ 110 ของโลก